น้ำยาล้างเล็บเข้าตาทำยังไงดีคะ พอดีล้างตาแล้วแต่ยังปวดแสบแล้วรู้สึกตาแห้งๆ จะบอดไหมคะ
สวัสดีค่ะ ส่วนประกอบที่สำคัญของน้ำยาล้างเล็บคือ อะซีโตน (Acetone) โดยอะซีโตนเป็นตัวทำละลายอินทรีย์ ไม่มีสี ระเหยง่าย มีความเป็นพิษต่ำ ไม่ได้มีฤทธิ์กัดกร่อนแบบกรดหรือด่างการโดนอะซีโตนเข้าตา จะทำให้เกิดการระคายเคืองต่อเยื่อบุตา โดยจะทำให้เกิดอาการปวดตา แสบตา เคืองตา ตาแดง น้ำตาไหลและอาจทำให้ตามัวได้ชั่วคราว แต่จะไม่ได้ถึงขั้นทำลายเยื่อบุตา กระจกตา และไม่ได้แทรกซึมผ่านเข้าไปทำลายส่วนต่างๆ ภายในลูกตาได้ เช่น ม่านตาอักเสบ เลนส์ตา หรือจอประสาทตา เหมือนกับสารเคมีที่เป็นด่าง ดังนั้นจึงไม่ได้ทำให้ถึงขึ้นตาบอดค่ะดังนั้น ในเบื้องต้น ควรล้างตาด้วยน้ำเปล่าที่สะอาดนาประมาณ 15- 30 นาที เพื่อเป็นการชะล้างเอาสารเคมีออกให้ได้มากที่สุด ทั้งนี้ขึ้นอยู่กับปริมาณที่เข้าตาด้วย หากไม่มาก อาจล้างเพียงแค่ 5-10 นาทีก็ได้หลังจากนั้น ควรสังเกตอาการไปก่อน งดการใช้สายตาจ้องมือถือหรือคอมพิวเตอร์ ไม่มองแสงจ้า หากยังรู้สึกปวดตา แสบตาหรือเคืองตา ตาแดง หรือมีอาการอื่นๆ เช่น ตามัว ก็ควรรีบไปพบจักษุแพทย์โดยเร็วค่ะ